open-index/open-wikipedia-markdown huggingface dataset:
ציטוכרום C

שמאל|ממוזער|300px|ציטוכרום C בירוק בעל קבוצת הם במרכזו
**ציטוכרום C** (באנגלית Cytochrome c) או Cyt c, הוא חלבון קטן מסוג המה (hemeprotein) המצוי בקשר רופף עם הממברנה הפנימית של המיטוכונדריה, שם הוא ממלא תפקיד קריטי בנשימה התאית. הוא מעביר אלקטרונים בין קומפלקס III (קו-אנזים Q – ציטוכרום c רדוקטאז) לבין קומפלקס IV (ציטוכרום c אוקסידאז). בניגוד לציטוכרומים אחרים, ציטוכרום c מסיס מאוד במים. הוא מסוגל לעבור חמצון וחיזור כאשר אטום הברזל שבו מתחלף בין הצורות הפרוסית (Fe²⁺) והפריתית (Fe³⁺), אך אינו נקשר לחמצן. בנוסף, הוא ממלא תפקיד מרכזי בתהליך האפופטוזה (מוות תאי מתוכנן). אצל בני אדם, ציטוכרום c מקודד על ידי הגן CYCS.

ציטוכרום c הוא חלבון שמור מאוד בכל מגוון המינים האאוקריוטיים, ונמצא בצמחים, בבעלי חיים, בפטריות וברבים מהיצורים החד-תאיים. תכונה זו, יחד עם גודלו הקטן (משקל מולקולרי של כ־12,000 דלטון), הופכת אותו לשימושי במחקרי קלדיסטיקה. ציטוכרום c נחקר משום שהוא מספק הצצה להבנת הביולוגיה האבולוציונית.

לציטוכרום c מבנה ראשוני המורכב משרשרת של כ־100 חומצות אמינו. ברוב האורגניזמים המפותחים השרשרת כוללת 104 חומצות אמינו. הרצף של ציטוכרום c באדם זהה לזה של השימפנזים (המין הקרוב ביותר לאדם מבחינה אבולוציונית), אך שונה מזה של הסוסים.

רצף חומצות האמינו של ציטוכרום c שמור מאוד באאוקריוטים, ומשתנה רק במספר שיירים קטן. במחקר אחד שבו נבדקו למעלה משלושים מינים נמצא כי 34 מתוך 104 חומצות האמינו שמורות (זהות במיקומן). לדוגמה, ציטוכרום אוקסידאז אנושי הגיב in vitro עם ציטוכרום c מחיטה, ותוצאה זו נמצאה נכונה בכל זוגות המינים שנבדקו. בנוסף, פוטנציאל החיזור של +0.25 וולט נמצא זהה בכל מולקולות ציטוכרום c שנחקרו.

## קישורים חיצוניים

קטגוריה:חלבונים בעלי קבוצת הם
קטגוריה:מיטוכונדריון
סמואל אסנדה

**סמואל עמנואל אסנדה אמבונגו** (בצרפתית: **Samuel Emmanuel Essende Mbongu**; נולד ב-23 בינואר 1998) הוא כדורגלן קונגולזי יליד צרפת המשחק בעמדת החלוץ באאוגסבורג מהבונדסליגה ובנבחרת הרפובליקה הדמוקרטית של קונגו.

## קריירת מועדונים
אסנדה הצטרף לפריז סן-ז'רמן בגיל 12 ושיחק בקבוצות הנוער של המועדון. ב-22 באוגוסט 2018 הושאל לאופן מליגת העל הבלגית. שלושה ימים לאחר מכן, ב-25 באוגוסט 2018, ערך את הופעת הבכורה המקצועית שלו בניצחון 1–0 על מוסקרון.

באוגוסט 2019 עבר לאבראנש מליגת החובבנים הצרפתית השלישית. ב-2021 הצטרף לפו מליגת המשנה הצרפתית. ב-20 ביוני 2022 חתם על חוזה בקן מליגת המשנה הצרפתית עד 2025.

ב-20 ביולי 2023 הושאל לוויזלה מליגת העל הפורטוגלית לעונת השאלה אחת. לאחר שכבש 10 שערים ב-22 הופעות בכל המסגרות, ויזלה הפעילה סעיף רכישה, ואסנדה חתם על חוזה קבוע במועדון ב-25 בינואר 2024.

ב-28 ביוני 2024 חתם על חוזה לארבע שנים באאוגסבורג מהבונדסליגה. ב-24 באוגוסט 2024 ערך את הופעת הבכורה שלו בבונדסליגה בתיקו 2–2 מול ורדר ברמן, וגם כבש את שערו הראשון בליגה.

## קריירה בין-לאומית
אסנדה יליד צרפת, אך הוא מחזיק באזרחות כפולה צרפתית וקונגולזית. ב-6 ביוני 2024 ערך את הופעת הבכורה שלו בנבחרת הרפובליקה הדמוקרטית של קונגו בתיקו 1–1 נגד סנגל, במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלני פריז סן-ז'רמן
קטגוריה:כדורגלני פו
קטגוריה:כדורגלני קן
קטגוריה:כדורגלני ויזלה
קטגוריה:כדורגלני אאוגסבורג
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2025
קטגוריה:ילידי 1998
איתמר ברנע

**איתמר ברנע** (1950 – 5 בספטמבר 2024) היה אלוף-משנה במילואים, טייס קרב שנפל בשבי הסורי במלחמת יום הכיפורים. דוקטור לפסיכולוגיה שהיה הפסיכולוג הראשי של חיל האוויר וראש מערך הנפגעים בצבא הגנה לישראל. היה ממקימי עמותת נט"ל והפסיכולוג הקליני הראשי של העמותה. הוא פורץ דרך בטיפול בטראומה ופוסט טראומה.

## קורות חיים
איתמר ברנע נולד בישראל (1950), להורים ילידי רומניה ופולין. סבו וסבתו מצד אמו נרצחו בשואה. אמו שנשלחה לישראל ואחיה שנשלחו לארצות הברית ניצלו. לאיתמר ברנע אחות ואח. הוא גדל בפרדס חנה. למד בבית הספר החקלאי. בילדותו עסק בספורט והיה חבר נבחרת ישראל בכדורעף.

### טייס בצה"ל והנפילה בשבי
בצבא התגייס לקורס טיס, אותו סיים כטייס קרב. הוא שירת בטייסת 201 ("האחת").

במלחמת יום הכיפורים, ב-21 באוקטובר 1973, שלושה ימים לפני סיום המלחמה, בקרב אוויר עם מיג סורי בפאתי דמשק, הופל מטוס הפנטום שהטיס. ברנע והנווט סרן גיל הרן נטשו את המטוס וצנחו. בזמן הצניחה ירו עליהם חיילים סורים מלמטה והמיגים ירו בתותחים מלמעלה. הרן נהרג, וברנע שנפצע קשה, נלקח בשבי. בשבי חווה חקירות קשות ומתמשכות כולל בזמן שנותח. הוא סבל ממצב רפואי קשה והעיד שסבל מחוסר אונים.

ברנע שוחרר מהשבי הסורי ב-1 ביוני 1974, במסגרת חילופי שבויים פצועים בהם הוחזרו 12 שבויים ישראלים.

### עיסוק כפסיכולוג
תקופת השבי השפיעה על בחירתו ללמוד ולעסוק פסיכולוגיה, ולהתמחות בסיוע לפדויי שבי ונפגעי פעולות איבה.

נושא התזה שכתב לקבלת תואר מוסמך היה ההשלכות הארוכות הטווח של שבי על טייסים שנשבו. הוא בעל תואר דוקטור בפסיכולוגיה מאוניברסיטת דנוור בקולורדו בארצות הברית.

כמו כן למד את שיטת הטיפול היונגיאני במכון יונג בציריך בשווייץ, ובישראל. הוא היה עמית במכון הישראלי לפסיכולוגיה יונגיאנית.

ברנע היה פורץ דרך בטיפול בטראומה ופוסט טראומה.

הוא כיהן כפסיכולוג הראשי של חיל האוויר ומפקד מערך הנפגעים של צה"ל (1992–1995) שהיה מעורב באיתור נעדרים ובטיפול בפדויי שבי. בין היתר הוא ליווה את השיקום הנפשי של גלעד שליט.

הוא היה מהמקימים של עמותת נט"ל (נפגעי טראומה על רקע לאומי), וכיהן כפסיכולוג הראשי בעמותה. בשנת 2023, קיבל את AFN Humanitarian Award, וידידי נט"ל באמריקה הקדישו את ערב הגאלה שארגנו, להוקרה של הפעילות של איתמר ברנע ושל הפילנתרופ ומנכ"ל-יו"ר סטונהנג׳ ניו יורק, עופר ירדני.

לאחר 7 באוקטובר 2023, הוא טיפל בנפגעי הטבח.

## חיים אישיים
איתמר ברנע היה נשוי פעם שנייה. התגורר באזור תל אביב. הוא היה אב לחמישה ילדים וסב לנכדים. לילך, בתו הבכורה, נולדה כשהיה בשבי.

הוא נפטר באופן פתאומי בשנת 2024. נקבר בבית העלמין קריית שאול בתל אביב.

## לקריאה נוספת
* איתמר ברנע, להיות מטפל בטראומה – מפגיעה וניתוק לחיבור וטרנספורמציה, באתר מכון ישראלי לפסיכולוגיה יונגיאנית ע"ש אריך נוימן, 25 ביוני 2018
## קישורים חיצוניים
* פרופ' אבי בלייך, המסע אל הצמיחה, המזור והכוח, באתר ערים בלילה, עיתון נט"ל, גיליון 10, מאי 2008
* סיפור חייו של רס"ן ד"ר איתמר ברנע ז"ל, הטייס פדוי השבי מטייסת 201, סיפורי חיים, 23 בספטמבר 2024

## הערות שוליים

קטגוריה:פסיכולוגים קליניים ישראלים
קטגוריה:טייסי חיל האוויר הישראלי
קטגוריה:חיילי חיל האוויר במלחמת יום הכיפורים
קטגוריה:שבויי צה"ל במלחמת יום הכיפורים
קטגוריה:קורבנות עינויים ישראלים
קטגוריה:בעלי תואר דוקטור מאוניברסיטאות בארצות הברית
קטגוריה:פרדס חנה-כרכור: אישים
קטגוריה:תל אביב-יפו: אישים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1950
קטגוריה:ישראלים שנפטרו ב-2024
Gutfeld!

**גוטפלד!** (באנגלית: ****) היא תוכנית "לייט נייט" שיח־סאטירה פוליטית אמריקאית בערוץ פוקס ניוז, בהגשת גרג גוטפלד. התוכנית החלה כתוכנית סוף־שבוע בשם The Greg Gutfeld Show ששודרה בשבתות ובימי ראשון בשעה 22:00 (ET). בפברואר–מרץ 2021 הודיעה הרשת על מעבר לפורמט יומי בימי חול בשעה 23:00 (ET) תחת השם ; הפרק היומי הראשון שודר ב־5 באפריל 2021. ביולי 2023 עודכנה פריסת הפריים־טיים של Fox News, ובמסגרתה הועברה  לשעה 22:00 (ET), שם היא משודרת מאז.

## תוכן
התוכנית משלבת מונולוג פתיחה סאטירי של גוטפלד, פאנל מתחלף של פרשנים ואומני סטנדאפ, קטעי וידאו קצרים וראיונות. המשתתפים הקבועים הבולטים כוללים את קאט טימפף (Kat Timpf) וטאירוס (Tyrus), ולעיתים מצטרפים מגישי Fox נוספים. התוכנית ממוקמת אסתטית ותוכניתית בין מגזין בידורי־פוליטי לבין פאנל דעה, ומצטלמת בניו יורק.

## פופולריות
הדירוג הרשמי של נילסן מגדיר "לייט-נייט" כתוכניות שמתחילות אחרי 23:00. לאחר המעבר של "" לשעה 22:00 (ET) ב־2023, חלק מהפרשנים מדגישים כי מבחינת שיבוץ מדובר ב"פריים-טיים" ולא ב"לייט-נייט" מסורתי, גם אם הסגנון והמיתוג דומים ללייט-נייט. מאז ההשקה בפורמט היומי,  ביססה את עצמה כאחת התוכניות הנצפות ביותר בז’אנר הסאטירה/שיח לילי בטלוויזיה האמריקאית. כבר מ-2021–2022 דווח כי התוכנית עקפה לעיתים את תוכניות "הלייט-נייט" של רשתות השידור מבחינת מספר צופים כולל.

לאחר המעבר ל־22:00 (ET), התוכנית נותרה מהנצפות ביותר בשעתה בקרב כלל הצופים ובדמוגרפיית 25–54, לעיתים מובילת דמוגרפיה בכבלים בערב. דיווחי TVNewser/Adweek לרבעון השני של 2025 ואוגוסט 2025 מראים על ביצועים חזקים לתוכנית בתוך סל הערב של Fox News. לפי דוחות רשמיים של Fox News, באוגוסט 2025 השיגה Gutfeld! בממוצע כ־2.8 מיליון צופים ו־327 אלף בדמוגרפיית 25–54, ובחודשים שונים של 2024–2025 דווח כי היא עקפה את תוכניות לייט שואו עם סטיבן קולבר, The Tonight Show ו- במספר הצופים הכולל – תוך הסתייגות כי אלו משודרות מאוחר יותר (אחרי 23:00).

## קישורים חיצוניים
* 

## הערות שוליים

קטגוריה:פוקס ניוז
לואיס מקומאס

**לואיס אמורי מקומאס** (באנגלית: **Louis Emory McComas**; 28 באוקטובר 1846 – 10 בנובמבר 1907) היה עורך דין, פוליטיקאי ושופט אמריקאי, שכיהן כחבר בשני בתי הקונגרס של ארצות הברית וכשופט בכיר בבית המשפט העליון של מחוז קולומביה.

## ביוגרפיה
### ראשית חייו והשכלה
מקומאס נולד ב־28 באוקטובר 1846 במחוז וושינגטון שבמרילנד, ליד העיר הג'רסטאון. מקומאס למד ב־St. James College (כיום St. James School) במרילנד, ובשנת 1866 השלים את לימודיו ב־Dickinson College בקרלסל, פנסילבניה. בשנת 1868 סיים לימודי משפטים, התקבל ללשכת עורכי הדין והחל לעבוד כעורך דין פרטי בהג'רסטאון בין 1868 ל־1892.

### כהונה בקונגרס
מקומאס ניסה ללא הצלחה להיבחר לקונגרס ה־45 ב־1876 מטעם המפלגה הרפובליקנית. בהמשך נבחר כמועמד רפובליקני מטעם מחוז הקונגרס השישי של מרילנד לבית הנבחרים של ארצות הברית בקונגרס ה־48 ושלושת הקונגרסים הבאים, וכיהן מ־4 במרץ 1883 עד 3 במרץ 1891. בשנת 1890 נכשל בניסיונות להיבחר מחדש לקונגרס ה־52. בשנת 1892 שימש מזכיר הוועדה הלאומית הרפובליקנית.

### עבודה פרטית והוראה
לאחר עזיבתו את בית הנבחרים חזר לעסוק בעריכת דין בבולטימור. בנוסף, לימד משפט בין-לאומי באוניברסיטת ג'ורג'טאון בוושינגטון הבירה.

### כהונה בבית המשפט העליון של מחוז קולומביה
מקומאס מונה באופן זמני על ידי הנשיא בנג'מין הריסון ב־17 בנובמבר 1892 לשופט בבית המשפט העליון של מחוז קולומביה, בתפקיד שהתפנה לאחר מותו של השופט מרטין ו. מונטגומרי. הנשיא הריסון הגיש את מועמדותו לתפקיד זה רשמית ב־6 בדצמבר 1892, והוא אושר על ידי הסנאט ב־25 בינואר 1893 וקיבל את מינויו באותו יום. הוא פרש מתפקידו ב־3 במרץ 1899.

### כהונה בסנאט
מקומאס נבחר כחבר הסנאט של ארצות הברית מטעם המפלגה הרפובליקנית לייצג את מרילנד, וכיהן מ־4 במרץ 1899 עד 3 במרץ 1905. במהלך כהונתו כיהן כיו"ר ועדת הארגון, ניהול והוצאות של משרדי הממשל (בקונגרס ה־56) וכיו"ר ועדת החינוך והעבודה בקונגרסים ה־57 וה־58.

### כהונה בבית המשפט לערעורים של מחוז קולומביה
מקומאס מונה זמנית על ידי הנשיא תאודור רוזוולט ב־26 ביוני 1905 לשופט בבית המשפט הפדרלי לערעורים במחוז קולומביה, בתפקיד שהתפנה לאחר השופט מרטין פרדיננד מוריס. הנשיא רוזוולט הגיש את מועמדותו הרשמית ב־5 בדצמבר 1905, והוא אושר על ידי הסנאט ב־6 בדצמבר וקיבל את מינויו באותו יום. הוא כיהן בתפקיד זה עד מותו ב־10 בנובמבר 1907 בוושינגטון די. סי., ונקבר בבית הקברות Rose Hill בהג'רסטאון.

## חיים אישיים
נכדתו, , ונינו, גודלו ביירון, כיהנו גם הם בבית הנבחרים של ארצות הברית, באותו מושב שמקומאס החזיק.

## קישורים חיצוניים

*
*

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הרפובליקנית
קטגוריה:שופטי בית המשפט הפדרלי לערעורים במחוז קולומביה
קטגוריה:סגל אוניברסיטת ג'ורג'טאון
קטגוריה:אמריקאים שנולדו ב-1846
קטגוריה:אמריקאים שנפטרו ב-1907
סילינדה מוראלס

**סילינדה מוראלס** (בספרדית: **Silinda Morales**; נולדה ב-30 באוגוסט 2000) היא אתלטית קובנית, זוכת מדליית ארד באליפות עולם (טוקיו 2025) בזריקת דיסקוס.

## ביוגרפיה
### 2017
#### אלופת עולם עד גיל 18
באליפות העולם עד גיל 18 שנערכה בניירובי שבקניה ביולי זכתה במדליית זהב בזריקת דיסקוס בתוצאה של 52.89 מטר.

### 2018
#### מדליית ארד באליפות עולם עד גיל 20
באליפות העולם עד גיל 20 שנערכה בטמפרה שבפינלנד ביולי זכתה במדליית ארד בזריקת דיסקוס בשיא אישי חדש של 55.37 מטר.

### 2022
באליפות העולם שנערכה ביולי ביוג'ין שבאורגון, ארצות הברית, סיימה במקום 16 בזריקת דיסקוס בתוצאה של 58.73 מטר.

באליפות צפון אמריקה, מרכז אמריקה והקריביים שנערכה בפריפורט שבאיי בהאמה באוגוסט סיימה במקום רביעי בזריקת דיסקוס בתוצאה של 60.73 מטר.

### 2023
באליפות העולם שנערכה באוגוסט בבודפשט שבהונגריה סיימה במקום 11 בזריקת דיסקוס בתוצאה של 62.31 מטר.

### 2024
באולימפיאדת פריז שנערכה ביולי-אוגוסט סיימה במקום 25 בזריקת דיסקוס בתוצאה של 59.46 מטר.

### 2025
#### מדליית ארד באליפות עולם
באליפות העולם שנערכה בטוקיו שביפן בספטמבר זכתה במדליית ארד בזריקת דיסקוס בשיא אישי חדש של 67.25 מטר, אחרי ולארי אולמן מארצות הברית (69.48 מטר) ויורינדה ואן קלינקן מהולנד (67.50 מטר).

## שיאים אישיים
### אצטדיון
* זריקת דיסקוס: 67.25 מטר (2025)

## קישורים חיצוניים

קטגוריה:אתלטיות קובניות
קטגוריה:זורקות דיסקוס
קטגוריה:אתלטיות באולימפיאדת פריז (2024)
קטגוריה:ילידות 2000
כיסית מדומה

**כיסיות מדומות** או **פסאודוציסטות** הן פתולוגיות הדומות לציסטות, אך אינן מוקפות אפיתל או אנדותל. הן יכולול להופיע בלבלב, בבטן, בבלוטות האדרנל, ובעין. הטיפול הראשוני מורכב מטיפול תומך כללי. תסמינים וסיבוכים הנגרמים על ידי פסאודוציסטות דורשים התערבות ניתוחית. סריקות טומוגרפיה ממוחשבת (CT) משמשות להדמיה ראשונית של כיסיות, בעוד שאולטרסאונד אנדוסקופי משמש להבחנה בין כיסיות לכיסיות מדומות. ניקוז אנדוסקופי הוא שיטה פופולרית ויעילה לטיפול בפסאודוציסטות.

כיסיות מדומות בלבלב מתמלאות בנוזל עם אנזימי הלבלב. הן נוצרות בעיקר בעקבות דלקת לבלב כרונית או אקוטית, אך יכולות להיווצר כתוצאה מטראומה, בעיקר בילדים.

## סימנים ותסמינים
כיסיות מדומות הן לרוב אסימפטומטיות. התסמינים שכיחים יותר בכיסיות מדומות גדולות יותר, אם כי גודלן ומשך הזמן שהן נוכחות אינם סימנים מעידים מהימנים לסיבוכים פוטנציאליים.

כיסיות מדומות בלבלב עלולות לגרום לכאבי בטן, בחילות והקאות, תחושת נפיחות וקושי באכילה או בעיכול מזון. הן עלולות גם להזדהם, להתבקע או לחסום חלק מתעלות הלבלב ומהמעי. במקרים נדירים, כיסית מדומה מזוהמת יכולה לגרום לצהבת או לאלח דם.

כיסיות מדומות במדיאסטינום, צורה נדירה של כיסיות מדומות של הלבלב בחלל הבטן, עלולות לגרום להפרעת הבליעה, קוצר נשימה, חסימת דרכי הנשימה או טמפונדה לבבית.

כיסיות מדומות של בלוטת יותרת הכליה עלולות לגרום לכאבי בטן, יחד עם תסמינים שונים במערכת העיכול כגון בחילות, הקאות ועצירות.

## קישורים חיצוניים

## הערות שוליים

קטגוריה:פתולוגיה
פאולה מילנה טורס

**פאולה מילנה טורס** (בספרדית: **Paula Milena Torres**; נולדה ב-17 באוקטובר 2000) היא אתלטית אקוודורית, זוכת מדליית ארד באליפות עולם (טוקיו 2025) בתחרות הליכה ל-35 ק"מ.

## ביוגרפיה
טורס נולדה וגדלה בקואנקה שבאקוודור.

### 2022
#### אלופת אמריקה הדרומית עד גיל 23
באליפות אמריקה הדרומית עד גיל 23 שנערכה בקסקבל שבברזיל בספטמבר-אוקטובר זכתה במדליית זהב בתחרות הליכה ל-20,000 מטר בתוצאה של 1:34.52 שעות.

### 2023
#### סגני אלופת אמריקה הדרומית
באליפות אמריקה הדרומית שנערכה בסאו פאולו שבברזיל ביולי זכתה במדליית כסף בתחרות הליכה ל-20,000 מטר בתוצאה של 1.33.06.1 שעות.

באליפות העולם שנערכה בבודפשט שבהונגריה באוגוסט סיימה במקום 38 בתחרות הליכה ל-20 ק"מ בתוצאה של 1:38:03 שעות.

### 2024
באולימפיאדת פריז שנערכה ביולי-אוגוסט סיימה במקום תשיעי בתחרות הליכה ל-20 ק"מ בשיא אישי חדש של 1:28:48 שעות.

### 2025
#### מדליית ארד באליפות עולם
באליפות העולם שנערכה בטוקיו שביפן בספטמבר זכתה במדליית ארד בתחרות הליכה ל-35 ק"מ בשיא אקוודור חדש של 2:42:44 שעות, אחרי מריה פרס מספרד (2:39:01 שעות) ואנטונלה פאלמיסאנו מאיטליה (2:42:24 שעות).

### שיאים אישיים
* תחרות הליכה ל-20 ק"מ: 1:28:29 שעות (2025)
* תחרות הליכה ל-35 ק"מ: 2:42:44 שעות (2025), **שיא אקוודור**

## קישורים חיצוניים

קטגוריה:הלכים
קטגוריה:ספורטאיות אקוודוריות
קטגוריה:אתלטיות באולימפיאדת פריז (2024)
קטגוריה:ילידות 2000
לימפדנופתיה דרמטופתית

**לימפדנופתיה דרמטופתית** (אנגלית: **Dermatopathic lymphadenopathy**), היא פתולוגיה של קשרי הלימפה הנגרמת ממחלות עור.

ידועה גם בשם רטיקולוזיס ליפומלנוטית או מחלת פאוטריה-וורינגר, מייצגת צורה נדירה של היפרפלזיה לימפטית שפירה הקשורה לרוב האריתרודרמות דלקתיות אקספוליאטיביות או אקזמטואידיות, כולל פמפיגוס, פסוריאזיס, אקזמה, נוירודרמטיטיס ואטרופיה סניליס.

## אִבחוּן
לימפדנופתיה דרמטופטית מאובחנת על ידי ביופסיה של קשרי הלימפה, המציגים היסטומורפולוגיה בעלת דפוס  אופייני וצביעה אימונוהיסטוכימית:

* היסטיוציטוזיס (ריבוי מקרופאגים ברקמות) באזור הסמוך לקליפה (paracortex)
* מקרופאגים עמוסי מלנין
* אאוזינופילים
* תאי פלזמה בליבה (medulla)

### אבחנה מבדלת
* לימפומה של תאי T עוריים
* לימפומה של הודג'קין
* מלנומה

## טיפול
הטיפול מבוסס על הגורם הראשוני למחלה.

## ראו גם
* מחלת עור

## קישורים חיצוניים

## הערות שוליים

קטגוריה:מחלות עור והרקמה התת-עורית
משה ויסברג

**משה ברגמן** המוכר בשם העט **משה ויסברג** (נולד ב-23 באוקטובר 1986) הוא עיתונאי חרדי ישראלי, עורך אתר "בחדרי חרדים".

## ביוגרפיה
נולד בבני ברק בשנת 1986 למשפחה חרדית-ליטאית. אביו הוא בנו של הרב מאיר צבי ברגמן, חבר מועצת גדולי התורה של דגל התורה. בבחרותו למד בישיבת באר יעקב. לאחר שהתחתן עבר לגור במודיעין עילית, ובשנת 2022 שב לגור בבני ברק.

את דרכו בתקשורת התחיל בקוי הנייעס "הקול החרדי" ו"קו הציבור", לאחר מכן שימש ככתב לענייני חסידויות באתר "טוג" של יעקב לבין (אז מנכ"ל יתד נאמן). בינואר 2011, לאחר שהאתר "טוג" נסגר, עבר לשמש ככתב באתר בחדרי חרדים. ב-2019, לאחר שעורך "בחדרי חרדים" יעקב גרודקה פרש מתפקידו, מונה ויסברג לעורך הראשי של האתר. במקביל שימש ככתב גם בקו הסקופים.

ויסברג מפעיל חשבון טוויטר ובו מציג תיעודים מהתרבות החרדית בכלל והחסידית בפרט. בנוסף, הגיש בעבר את הפודקאסטים "פראנצ'עס" ו"זיכרון מוישה".

## חיים אישיים
ויסברג נשוי ואב לשישה ילדים.

## קישורים חיצוניים

* כתבות של משה ויסברג באתר בחדרי חרדים
* 
* 
* משה ויסברג באתר העין השביעית

## הערות שוליים

קטגוריה:עיתונאים חרדים ישראלים
קטגוריה:עיתונאי קווי הנייעס
קטגוריה:חרדים ליטאים
קטגוריה:מגישי פודקאסטים ישראלים
קטגוריה:מגישי פודקאסטים יהודים
קטגוריה:בוגרי ישיבת באר יעקב
קטגוריה:בני ברק: אישים
קטגוריה:משפחת ברגמן (ירושלים)
קטגוריה:ישראלים שנולדו ב-1986
אליסטר הית'

**אליסטר ז'ורז' פרוינד הית**' (באנגלית: **Allister Georges Freund Heath**; נולד ב-1977 או ב-1978), הוא עיתונאי ופרשן צרפתי-בריטי. עורך השבועון "סאנדיי טלגרף" מאפריל 2017.

## ביוגרפיה
אליסטר הית', בנם של אלכסנדר וסילביאן הית', נולד במילוז שבאלזס, צרפת, למשפחה בריטית חלקית. הוא התגורר במילוז עד גיל 17, אז עבר לאנגליה ללמוד כלכלה בבית הספר לכלכלה של לונדון (1995–1998), ולאחר מכן סיים תואר שני בתחום במכללת הרטפורד של אוניברסיטת אוקספורד.

בשנים 2000–2002 היה עורך כתב העת European Journal שפורסם על ידי הקרן European Foundation המתנגדת לאיחוד האירופי, שם היה גם ראש המחקר. מאז עבד בעיקר בעיתונות. בשנת 2006 מונה לעורך משנה של השבועון "הספקטייטור", והמשיך בתפקיד זה עד 2008. שימש עורך תורם במגזין בשנים 2008–2011.

מילא מספר תפקידים במגזין The Business היוצא לאור בלונדון. בשנת 2002 היה כתב כלכלי שם, בשנים 2002–2005 היה עורך כלכלי, ולאחר מכן התקדם לתפקידי סגן עורך (2005–2006) ועורך (2007–2008). המגזין נסגר זמן קצר לאחר עזיבתו בשנת 2008. בשנים 2008–2014 היה עורך העיתון הכלכלי  . מאז 2012 עבד ב"דיילי טלגרף", בתחילה כבעל טור. בשנים 2014–2017 היה סגן מנהל התוכן וסגן עורך העיתון. באפריל 2017 מונה לעורך "סאנדיי טלגרף".

הית' היה פרופסור אורח לעיתונות כלכלית באוניברסיטת בקינגהאם (2005–2007). בשנים 2011–2012 היה יו"ר ועדת המיסים לשנת 2020 (מיזם משותף בין  ל), וחיבר עבורה בשנת 2012 את "מס הכנסה יחיד: דו"ח סופי של ועדת המיסים לשנת 2020", שהמליץ על מעבר למס הכנסה בשיעור אחיד של 30% וביטול הביטוח הלאומי. ספרו הראשון, "מס שטוח: לקראת מודל בריטי" (נכתב במשותף עם ד. ב. סמית'), יצא לאור בשנת 2006. בספר הוא מתאר את קרל מרקס ופרידריך אנגלס כ"שניים מההוגים ההרסניים והפגומים ביותר בהיסטוריה". ספרו השני, "במחיר: העלות האמיתית של הוצאות ציבוריות", יצא לאור אף הוא בשנת 2006.

## קישורים חיצוניים

* 


## חיים אישיים
נשוי לנדה מאז 2002 ולהם שתי בנות.

## הערות שוליים

קטגוריה:בוגרי בית הספר לכלכלה של לונדון 
קטגוריה:בוגרי אוניברסיטת אוקספורד
קטגוריה:עיתונאים בריטים
קטגוריה:קצינים במסדר האימפריה הבריטית
שפמשותפת: מועדון השירים הבודדים

**שפמשותפת: מועדון השירים הבודדים** (או **שפה משותפת: מועדון השירים הבודדים**) הוא אלבום אוסף מאת אמנים שונים שהוציאה לאור חברת התקליטים הישראלית הד ארצי במאי 1991. האלבום מכיל סינגלים שלא מתוך אלבומים, אותם הוציאו לאור אמנים החתומים בחברת התקליטים בשנים 1985, 1989-1991.

לצד אמנים מוכרים, כגון נוער שוליים, החברים של נטאשה, אתניX ואפרים שמיר, הופיעו באלבום אמנים אינדיים ואלמוניים, כגון קסבה, קבינט, שמוליק כהן ואביב גפן והתעויוט (שבאלבום זה נקראו "הטעויות").

בין שירי האלבום ניתן למנות את "מספיק לי", השיר האחרון שהקליטה להקת נוער שוליים טרם פירוקה, "חבר", סינגל הבכורה של הזמר אביב גפן ו"שובי לפרדס", שיר שבוצע על ידי הסופרגרופ פרות קדושות (ארגון טרור מוזיקלי), בו היו חברים בין היתר דורי בן זאב, דני בסן, אלי גורנשטיין, סי היימן ובני הזוג טלי קשפיצקי וגלעד עצמון.

את עטיפת האלבום עיצבה האמנית ויויאן סהר.

מאחר שהאלבום כלל שירים שהופיעו בתקליטי שדרים בלבד, אשר לא היו זמינים ומוכרים לקהל הרחב, אלא רק לתקליטנים ושדרני רדיו, היה האוסף לכישלון מסחרי.

## רשימת השמעה

## הערות שוליים

קטגוריה:אלבומי אוסף בעברית
קטגוריה:אלבומי חברת הד ארצי
קטגוריה:אלבומי רוק ישראליים
סיפי גריב

**סיפי גריב** (בערבית: **سيفي غريب**, בתעתיק מדויק: **סיפי ע'ריב**; נולד בשנת 1973) הוא פוליטיקאי אלג'יראי המכהן כראש ממשלת אלג'יריה החל מ-14 בספטמבר 2025.

## ביוגרפיה
ב-18 בנובמבר 2024 מונה גריב לשר התעשייה בממשלת אלג'יריה. ב-28 באוגוסט 2025 מונה על-ידי נשיא אלג'יריה עבד אל-מג'יד תבון לראש ממשלת אלג'יריה הזמני, לאחר פיטוריו של קודמו נדיר אל-ערבאוי . ב-14 בספטמבר 2025 מונה באופן קבוע לתפקיד.

## הערות שוליים

קטגוריה:פוליטיקאים אלג'יראים
קטגוריה:ראשי ממשלת אלג'יריה
קטגוריה:אלג'יראים שנולדו ב-1973
ג'ודית שייטין

**ג'ודית שייטין (אלן)** (באנגלית: **Judith Shatin (Allen)**; נולדה ב-21 בנובמבר 1949) היא מלחינה אמריקאית.

## ביוגרפיה
שייטין נולדה באלבני, ניו יורק, אביה היה פסיכולוג קליני ואמה דוקטור למיקרוביולוגיה. בגיל חמש אביה קנה לה פסנתר והיא התאהבה במוזיקה. בנעוריה למדה לנגן על חליל. סיימה לימודים בתיכון קולומביה.  

שייטין למדה במכללת דגלאס של אוניברסיטת ראטגרס וסיימה בשנת 1971 תואר ראשון בהצטיינות. בשנת 1974 קיבלה תואר שני במוזיקה מבית הספר ג'וליארד שם זכתה בפרס על שם אברהם אלשטיין. בשנת 1976 סיימה תואר שני באמנויות ובשנת 1979 השלימה את לימודי הדוקטורט באוניברסיטת פרינסטון שם הייתה תלמידתו של מילטון בביט.

ב-1979 החלה להרצות באוניברסיטת וירג'יניה. כיום היא פרופסור על שם ויליאם קינן ג'וניור באוניברסיטת וירג'יניה. שייטין ייסדה ומנהלת את מרכז וירג'יניה למוזיקה ממוחשבת.

### חיים אישיים
הייתה נשואה לפסיכולוג פרופסור מיכאל קובובי. כיום מתגוררת בשארלוטסוויל, וירג'יניה. 

## יצירתה
שייטין הלחינה מוזיקה למגוון רחב של ז'אנרים, החל ממוזיקה אינסטרומנטלית סולו ועד מוזיקה מקהלתית, מלהקה ועד אופרה קאמרית, מקולנוע ועד יצירות אלקטרו-אקוסטיות ומיצב. יצירתה זכתה לשבחים רבים מצד המבקרים. "Secret Ground", יצירתה הקאמרית בהשראת "אני ואתה" של מרטין בובר לחליל, קלרינט, כינור וצ'לו, זכתה לשבחים על ידי הוושינגטון פוסט כ (תרגום חופשי) "מוזיקה יצירתית ביותר בכל רמה; מהנה ביותר ומרתקת עמוקות עם תחושה מתמדת של הפתעה". פאנפאר כינתה אותה מלחינה "בעלת קול חזק ומקורי".

## פרסים והוקרה
שייטין, זוכת פרסים מהקרן הלאומית לאמנויות, מהמרכז האמריקאי למוזיקה, מלהקת Meet the Composer וממועצת האמנויות של מדינת ניו ג'רזי, קיבלה הזמנות גם מספריית הקונגרס, מרביעיית קרונוס, מאנסמבל ברצלונה נובה מוזיקה ואנסמבל newEar. היא גם כיהנה בדירקטוריונים של ברית המלחינים האמריקאית והברית הבינלאומית לנשים במוזיקה.

בשנת 2012 זכתה שייטין בתואר "נשים בהיסטוריה של וירג'יניה" של ספריית וירג'יניה.

## קישורים חיצוניים

* קורות חיים של ג'ודית שאטין (פורמט PDF)
* 

* 

## הערות שוליים

קטגוריה:בוגרי אוניברסיטת פרינסטון
קטגוריה:בוגרי בית הספר ג'וליארד
קטגוריה:בוגרי אוניברסיטת ראטגרס
קטגוריה:סגל אוניברסיטת וירג'יניה
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
איליאס אנסה

**איליאס אנסה** (בגרמנית: **Ilyas Ansah**; נולד ב-8 בנובמבר 2004 בלודנשייד שבגרמניה) הוא כדורגלן גרמני המשחק בעמדת החלוץ בקבוצת אוניון ברלין מהבונדסליגה.

## קריירת מועדונים
אנסה גדל במחלקות הנוער של SC לודנשייד, בוכום, איינטרכט דורטמונד, ספורטפרוינדה זיגן ופאדרבורן 07.

## קריירה בין-לאומית

## קישורים חיצוניים

## הערות שוליים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני פאדרבורן 07
קטגוריה:כדורגלני אוניון ברלין
קטגוריה:גרמנים שנולדו ב-2004
אריה אשל (דיפלומט)

**אריה אשל** (16 בספטמבר 1912 – 10 באוקטובר 1968) היה דיפלומט ושגריר ישראלי.

## ביוגרפיה
אשל נולד בברלין ועלה לארץ ישראל בשנת 1934. טרם הקמת משרד החוץ הישראלי היה בשנים 1947–1948 שליח המוסדות הלאומיים באמריקה הדרומית, ומ-1948 עד 1949 היה קצין עלייה בבואנוס איירס.

ב-1 ביולי 1949 התקבל למשרד החוץ. תחילה היה קונסול בשגרירות ישראל בבואנוס איירס ובשגרירות ישראל בווינה, וכן מנהל מחלקת מזרח אירופה. בנובמבר 1957 הוכרז כי ימונה לציר דיפלומטי באורוגוואי. הוא החל את תפקידו בינואר 1958, ובאותה השנה הועלתה הצירות באורוגוואי לרמת שגרירות. אשל שימש שגריר ישראל באורוגוואי עד 1960. לאחר מכן היה סגן ראש משלחת ישראל ל וקונסול כללי בניו יורק.

ב-1962 מונה לשגריר ישראל בברזיל. הוא שימש בתפקיד זה עד 1964. ב-1967 מונה לשגריר ישראל בקנדה.

בשנת 1960 נישא בשנית לתמר אשל. 

אריה אשל נפטר במהלך שליחותו בקנדה, ככל הנראה מהתקף לב, בגיל 56. הוא נקבר בהר המנוחות.

## הערות שוליים

קטגוריה:ישראלים ילידי גרמניה
קטגוריה:שגרירי ישראל באורוגוואי
קטגוריה:שגרירי ישראל בברזיל
קטגוריה:שגרירי ישראל בקנדה
קטגוריה:יהודים הקבורים בהר המנוחות
קטגוריה:ישראלים שנולדו ב-1912
קטגוריה:ישראלים שנפטרו ב-1968
אסמאעיל גרבי

**אסמאעיל סיף אללה גרבי** (בצרפתית ובספרדית: **Ismaël Seifallah Gharbi**, בערבית: **إسماعيل سيفالله غربي**, בתעתיק מדויק: **אסמאעיל סיפאללה ע'רבי**; נולד ב-10 באפריל 2004 בפריז שבצרפת) הוא כדורגלן תוניסאי-צרפתי-ספרדי המשחק בעמדת קשר הכנף בקבוצת אאוגסבורג מהבונדסליגה, בהשאלה מספורטינג בראגה, ובנבחרת תוניסיה.

## קריירה בין-לאומית
גרבי נולד בצרפת לאב תוניסאי ולאם ספרדייה, ולכן יכול לייצג את שלוש המדינות ברמה הבין-לאומית. הוא שיחק בנבחרות הצעירות של צרפת וספרד.

## קישורים חיצוניים

## הערות שוליים

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני ספורטינג בראגה
קטגוריה:כדורגלני אאוגסבורג
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2025
קטגוריה:צרפתים ממוצא תוניסאי
קטגוריה:צרפתים ממוצא ספרדי
קטגוריה:צרפתים שנולדו ב-2004
לינור קלמן

**לינור קלמן** (נולדה ב-28 בדצמבר 1990) היא סייפת ישראלית בענף הסיוף הפראלימפי. זוכת מדליית כסף בגביע העולם בפיזה(2026) ובסאו פאולו (2025), מקום שביעי באליפות העולם באיקסאן (2025) ומקום שביעי באליפות אירופה בפריז (2024).

## ביוגרפיה
קלמן נולדה בבית שמש. היא נפצעה בתאונת דרכים ב-6 בינואר 2011, ובעקבותיה החלה לעסוק בסיוף פראלימפי. במקצוע הסיוף נתקלה לראשונה כשהייתה ילדה בת 5, בזמן שאמה לקחה אותה לאימון.

## קריירה ספורטיבית
קלמן מתחרה בשני כלי נשק בענף הסיוף הפראלימפי: דקר, שהוא הנשק העיקרי שלה, ורומח. היא אינה מתחרה בחרב (סייבר), הנשק השלישי בענף הסיוף.

בשנת 2018 סיימה לינור קלמן במקום השישי באליפות אירופה בסיף בכיסאות גלגלים, שנערכה בעיר טרני שבאיטליה.
בשנת 2024 השתתפה קלמן באליפות אירופה שנערכה בפריז, וסיימה במקום השביעי.

בפברואר 2025 זכתה במדליית כסף בגביע העולם שנערך בסאו פאולו, ברזיל – הישג בינלאומי משמעותי עבור סיוף הנכים בישראל. בספטמבר 2025 סיימה במקום השביעי באליפות העולם שנערכה באיקסאן, קוריאה הדרומית.

בפברואר 2026 זכתה קלמן במדליית כסף בגביע העולם, גביע המגדל הנוטה, שנערך בפיזה, איטליה.

## הישגים בולטים
* 23px  מקום 6 - אליפות אירופה בטרני, 2018.
*  מדליית כסף - גביע העולם, פיזה, 2026.
*  מדליית כסף – גביע העולם, סאו פאולו 2025.
*  מקום 7 – אליפות אירופה, פריז 2024.
*  מקום 7 – אליפות העולם, איקסאן 2025.

## חיים אישיים
מאז שנת 2019 נמצאת בזוגיות עם אלירן הרוני.

## הערות שוליים

קטגוריה:סייפות פאראלימפיות ישראליות
קטגוריה:ישראליות שנולדו ב-1990
או'היגינס (כדורגל)

**או'היגינס** (בספרדית: **O'Higgins Fútbol Club**) הוא מועדון כדורגל מצ'ילה, המשחק בליגת העל הצ'יליאנית.

## היסטוריה
המועדון הוקם בעיר רנקגואה בשנת 1955, על בסיס כמה קבוצות כדורגל מקומיות שכבר פעלו בעיר. הוחלט לקרוא למועדון על שמו של מייסד צ'ילה, ברנרדו או'היגינס. בהתאם להחלטת איגוד הכדורגל של צ'ילה, שובצה הקבוצה עם הקמתה בליגת העל הצ'יליאנית.

בעונת 1959 סיימה הקבוצה את העונה במקום הרביעי, אך בסיום עונת 1963 ירדה לליגת המשנה. בעונה שלאחר מכן הצליחה לשוב לליגה העליונה.

בעונת 1980 בגביע ליברטדורס הגיעה "או'היגינס" עד לשלב חצי הגמר – הישג השיא שלה במפעל זה. עם זאת, בעונת 1985 ירדה הקבוצה לליגה השנייה בשל בעיות כספיות של בעליה, חברת נחושת לאומית, ואף נשקפה סכנה לירידה נוספת לליגה השלישית.

במהלך שנות ה-90 של המאה ה-20 חזרה הקבוצה לליגה העליונה, ובשנת 1994 הגיעה לגמר גביע צ'ילה, אך הפסידה בו.

בשנת 2013 זכתה "או'היגינס" לראשונה בתולדותיה באליפות ליגת העל הצ'יליאנית. באותה שנה אירעה תאונת דרכים קשה שבה היה מעורב אוטובוס אוהדי הקבוצה; 16 אוהדים נהרגו ו־23 נוספים נפצעו.

נכון לשנת 2025, שיחקה "או'היגינס" 61 עונות בליגה העליונה, וזכתה באליפות אחת (2013).

בגביע ליברטדורס השתתפה הקבוצה ארבע פעמים – שלוש מהן בשנות ה־80 ופעם נוספת בשנת 2014.

בשנת 2025 עברה הבעלות על המועדון לחברת הספורט המקסיקנית **Grupo Caliente**.

## קישורים חיצוניים

* 

קטגוריה:קבוצות כדורגל צ'יליאניות
קטגוריה:קבוצות כדורגל שהוקמו ב-1955
קוברלואה

**קוברלואה** (בספרדית: **Cobreloa**) הוא מועדון כדורגל מצ'ילה. המועדון שיחק בעבר בליגת העל הצ'יליאנית וכיום משחק בליגת המשנה הצ'יליאנית. הקבוצה זכתה באליפות הליגה שמונה פעמים וסיימה שמונה פעמים במקום השני. הישגים אלו הפכו אותה למועדון המצליח ביותר בצ'ילה שמבוסס מחוץ לעיר הבירה, סנטיאגו דה צ'ילה.

## היסטוריה
המועדון הוקם בעיר קלאמה שבאזור אנטופגסטה בשנת 1977, על בסיס קבוצות כדורגל שכבר פעלו בעיר. הכוח המוביל מאחורי ההקמה הייתה חברת הנחושת הממשלתית CODELCO. באותה שנה שיחקה הקבוצה בליגת המשנה הצ'יליאנית, וכעבור שנה בלבד העפילה לליגת העל הצ'יליאנית.

תקופת הזוהר של המועדון הייתה במהלך שנות ה-80 של המאה ה-20, אז זכתה הקבוצה בארבע אליפויות ליגה. בעונות 1981 ו-1982 הגיעה "קוברלואה" לגמר גביע ליברטדורס, אך לא הצליחה לזכות בתואר. הקבוצה הוסיפה אליפות מדינה נוספת בשנת 1992.

בשנים 2003–2004 חזרה קוברלואה לימי הצלחתה וזכתה בשלוש אליפויות נוספות. בשנת 2015 ירדה הקבוצה לליגת המשנה.

הקטור פואבלה שיחק בקבוצה בין השנים 1980–1996 ורשם לזכותו 663 הופעות – יותר מכל שחקן אחר במועדון. הוא זכה עם הקבוצה בחמש אליפויות.

חואן קובארוביאס הוא מלך השערים של המועדון בכל הזמנים, עם 147 שערים.

אדוארדו ורגאס היה בין כוכבי הקבוצה לפני שנמכר לקבוצת "אוניברסיטת דה צ'ילה".

## קישורים חיצוניים

* 

קטגוריה:קבוצות כדורגל צ'יליאניות
קטגוריה:קבוצות כדורגל שהוקמו ב-1977
סמואל סוויאן

**סמואל סוויאן** (באנגלית: **Samuel Sevian**, נולד ב-26 בדצמבר 2000) הוא שחמטאי אמריקאי בדרגת רב-אמן ולשעבר ילד פלא בשחמט. הוא הגיע לדרגת רב-אמן בגיל 13 שנים, 10 חודשים ו-27 ימים, ובכך הפך לרב האמן האמריקאי הצעיר ביותר אי פעם באותה תקופה. הוא גם שבר את שיאי הגיל של ארצות הברית בהשגת דרגת רב-אמן.

## קריירה בשחמט
סוויאן החל לשחק שחמט בגיל 5 ובשנת 2009 הפך לצעיר ביותר שקיבל דרגת מומחה הצעיר בתולדות USCF. זה קרה בגיל 8 שנים וחודשיים, ובכך הוא שבר את שיאו של בריאן לואו בלמעלה מ-10 חודשים. ב-9 בדצמבר 2010 הפך סוויאן לאמן לאומי הצעיר ביותר בתולדות USCF בגיל 9 שנים, 11 חודשים ו-23 ימים, ושבר את שיאו של ניקולס ניפ ב-3 ימים. בשנת 2012, הוא השלים את כל הציונים הנדרשים לתואר אמן בין-לאומי בתוך שישה חודשים. הוא הפך לאמן בינלאומי לאחר שחצה את מד כטשר 2400 במהלך טורניר קלאסי בנובמבר 2013 בבודפשט, ובכך קבע את השיא האמריקאי החדש של 12 שנים ו-10 חודשים.

בנובמבר 2012, הוא הפך לאלוף העולם עד גיל 12 בתחרות שהתקיימה במאריבור שבסלובניה. במאי 2013 הוזמן סוויאן לשחק באליפות ארצות הברית בשחמט בסנט לואיס כמשתתף הצעיר ביותר אי פעם. סוויאן השיג 4 נקודות מתוך 9 אפשריות, והוא חלק את מקום 14 בהקדימו מספר רבי-אמן.

ביולי 2013 סיים במקום שני באליפות ארצות הברית לנוער (דניאל נרודיצקי ניצח בתחרות). 

בנובמבר 2014 הפך סוויאן לאמן בין-לאומי בגיל 13 שנים, 10 חודשים ו-27 ימים, שיא אמריקאי חדש. לאחר שהשלים את כל שלושת הציונים הנדרשים לתואר בפוקסוודס הפתוחה בינואר 2014, בסנט לואיס GM Invitational במאי ובוושינגטון אינטרנשיונל באוגוסט 2014 בגיל 13 שנים ו-7 חודשים, הוא השלים את הדרישה האחרונה לתואר והגיע למד כושר 2500 במהלך טורניר סנט לואיס GM Norm Invitational, בו ניצח באופן משכנע עם 7.5 נקודות מ-9 אפשריות.
הוא השתתף בתחרות טאטא סטיל צ'לנג'רס בינואר 2015, וחלק את המקום החמישי עם 7.5 נקודות מ-13 אפשריות. סוויאן חלק את המקום החמישי באליפות ארצות הברית בשחמט 2015, כשהוא מנצח את וסלי סו, שחקן המדורג בעשרת הראשונים בעולם, וסיים בתוצאת תיקו עם היקארו נקמורה (מקום שני בעולם) וגם עם האלוף גטה קמסקי. ביצועים אלה זיכו אותו למקום בגביע העולם בשחמט 2015, שם סיים בתיקו בשני המשחקים הקלאסיים מול טיימור רג'אבוב בסיבוב הראשון של הטורניר, אך הודח בפלייאוף המהיר.

באפריל 2022 השתתף סוויאן בסבב הראשון של הגביע האמריקאי, טורניר הדחה כפול בו ניצח את רב האמן וסלי סו במשחק הקלאסי, לפני שהודח על ידי פביאנו קרואנה בשוברי שוויון מהירים, ובסופו של דבר הודח על ידי ריי רובסון. ההישג בתחרות העלה אותו מעל מד כושר 2700 בפעם הראשונה. הוא ניצח באירוע Chess9LX השנתי שאורגן על ידי מועדון השחמט של סנט לואיס בשנת 2023.

## חיים אישיים
סוויאן נולד בקורנינג שבניו יורק, לארמין ולארמן, שניהם ממוצא ארמני. אביו, ארמן, למד לתואר שני בארמניה הסובייטית לפני שעבר לארצות הברית בשנת 1996 ללימודי דוקטורט. ב-2015 ארמן היה המדען הראשי של חברת ייצור לייזר ליד בוסטון.

## מבחר תחרויות בהן השתתף
* גביע העולם בשחמט: 2017, 2019, 2021, 2025
* גראנד צ'ס טור 2023
* התחרות השווייצרית הגדולה של פיד"ה: 2023, 2025

## קישורים חיצוניים

## הערות שוליים

קטגוריה:אמריקאים ממוצא ארמני
קטגוריה:אלופי עולם לנערים בשחמט
קטגוריה:רבי-אמנים אמריקאים
קטגוריה:ילדי פלא בשחמט
קטגוריה:אמריקאים שנולדו ב-2000
איוואן זמליאנסקי

**איוואן יבגנייביץ' זמליאנסקי** (ברוסית: **Иван Евгеньевич Землянский**; נולד ב-31 באוגוסט 2010) הוא שחמטאי רוסי בדרגת רב-אמן וילד פלא בשחמט. הוא היה לרוסי הצעיר ביותר שהגיע לדרגה זו, כשהשיג את הדרגה בגיל 13.

ביולי 2025 הגיע לשיא מד הכושר שלו, מרחק נגיעה מרף 2600 (2599) ונכון לאוקטובר 2025, זמליאנסקי בן החמש עשרה מדורג במקום עשרים עד גיל עשרים בעולם, ובמקום העשירי ברוסיה לפי מד כושר.

## ביוגרפיה
זמליאנסקי נולד בטיומן שברוסיה. בילדותו למד שחמט עם המאמן המקומי גנאדי רבניביך, ולאחר מכן נרשם לבית הספר ע"ש אנטולי קרפוב, שם אימנו אותו סרגיי איסקוסני ורומן אובצ'קין.

## קריירת שחמט
זמליאנסקי התאמן אצל יארוסלב פריזנט באופן מקוון, פעמיים בשבוע, במשך חמש שנים , במהלכן הגיע לדרגת רב-אמן.
בדצמבר 2023, כמו גם ב-2024, זכה במדליית ארד באליפות רוסיה בשחמט בזק.
זמליאנסקי השיג את הציון השלישי והאחרון שלו לדרגת רב-אמן במאי 2024, בסיבוב השמיני של טורניר אמני שרג'ה, בו ניצח את רב-האמן ליאון לוק מנדונקה בסיבוב האחרון לתחרות וסיים במקום 11 עם 6 נקודות מתוך תשע אפשריות.

באותה שנה, סיים במקום השני באליפות הנוער עד גיל 12 של צ'סקיד. 

במאי 2025, זמליאנסקי זכה באליפות אסיה בשחמט בזק, כשצבר 8 נקודות מתוך 9 אפשריות (שבעה ניצחונות, שתי תוצאות תיקו וללא הפסד), והקדים 30 רבי-אמנים אחרים.
בהמשך סיים במקום רביעי באליפות אסיה.

באוגוסט 2025 שיחק בלוח הראשון בנבחרת השחמט הראשונה של רוסיה (שהתחרתה תחת דגל פיד"ה בשל הסנקציות נגד רוסיה מאז פלישתה לאוקראינה ב-2022) באולימפיאדת השחמט לנבחרות עד גיל 16 והוביל אותה לזכייה במקום הראשון, לאחר שצבר 7.5 נקודות מ-9 אפשריות (שישה ניצחונות, שלוש תוצאות תיקו וללא הפסד).

## סגנון משחק
הפתיחות בהן הוא מרבה לשחק כוללות את גמביט המלכה בלבן, ואת ההגנה ההודית המזרחית בשחור.

## קבלת דרגות בין-לאומיות
* 2022 – אמן פיד"ה
* מאי 2024 – רב-אמן

## קישורים חיצוניים

* משחקי השחמט של איוואן זמליאנסקי, באתר צ'סגיימס 

## הערות שוליים

קטגוריה:רבי-אמנים רוסים
קטגוריה:ילדי פלא בשחמט
קטגוריה:שחמטאי נוער
קטגוריה:רוסים שנולדו ב-2010
מתיאס סוונברי

**מתיאס אולוף סוונברי** (בשוודית: **Mattias Olof Svanberg**; נולד ב-5 בינואר 1999) הוא כדורגלן שוודי המשחק בעמדת הקשר בוולפסבורג מהבונדסליגה ובנבחרת שוודיה.

## קריירת מועדונים
ב-27 ביולי 2015 החל סוונברי לשחק במאלמה. ב-4 במרץ 2016 חתם על חוזה לארבע שנים בקבוצה הבוגרת. הוא ערך את הופעת הבכורה שלו באלסוונסקן ב-28 במאי 2016, בניצחון 4–1 על אסטרסונד, ובישל שער בתוספת הזמן.

ב-2018 עבר לבולוניה מהסרייה א'. הוא ערך את הופעת הבכורה שלו בליגה ב-16 בספטמבר 2018, בהפסד 1–0 לגנואה.

ב-16 ביולי 2022 חתם על חוזה לחמש שנים בוולפסבורג מהבונדסליגה.

## קריירה בינלאומית
ב-18 בנובמבר 2019 ערך סוונברי את הופעת הבכורה שלו בנבחרת שוודיה וכבש שער בניצחון 3–0 על איי פארו. הוא זומן לראשונה לטורניר גדול לקראת יורו 2020 והיה חלק מסגל הנבחרת לטורניר.

## קישורים חיצוניים

## הערות שוליים

קטגוריה:כדורגלנים שוודים
קטגוריה:כדורגלני מאלמה
קטגוריה:כדורגלני בולוניה
קטגוריה:כדורגלני וולפסבורג
קטגוריה:כדורגלני נבחרת שוודיה
קטגוריה:שוודים שנולדו ב-1999
ג'בוחיר סינדרוב

**ג'בוחיר סינדרוב** (באוזבקית: **Жавоҳир Синдаров**; נולד ב-8 בדצמבר 2005) הוא רב-אמן אוזבקי וילד פלא בשחמט. 

נכון לאוקטובר 2025, סינדרוב מדורג במקום ה-24 בעולם והשני באוזבקיסטן לפי מד כושר.

## ביוגרפיה
באוקטובר 2017 קיבל את דרת האמן הבין-לאומי. ביוני 2018 קיבל את הציון הראשון לרב-אמן. בספטמבר במסגרת  קיבל את הציון השני ועבר את רף מד הכשר 2500. 
באוקטובר 2018, בגיל 12 שנים, 10 חודשים ו-5 ימים, הוא השיג את הציון השלישי והאחרון הנדרש לדרגת רב-אמן בטורניר "יום שבת הראשון", והיה לרב האמן השני הצעיר ביותר בהיסטוריה באותה תקופה.

בגביע העולם בשחמט 2021 הוא דורג 121. בסיבוב השני הוא הדיח את עלי רזא פירוזג'א שדורג 8, אך הודח על ידי קצפר פיורון בסיבוב הרביעי. בגביע העולם בשחמט 2023 הוא דורג 55. הסיבוב השלישי הוא הדיח את מקסים ושייה-לגראב שדורג 10, אך הודח בסיבוב שלאחר מכן על ידי ארג'ון אריגאיסי.

באוקטובר 2023 הוא שיחק יחד עם נבחרת אוזבקיסטן במשחקי אסיה בלוח 2 הוא זכה יחד עם נבחרתו במקום השלישי עם תוצאה אישית של 6 מ-8 משחקים. בהמשך שיחק בתחרות המסטר קטר וסיים ם 6.5 מ־9. הוא השתתף בתחרות השווייצרית הגדולה 2023 וסיים שמיני עם 7 מ־11. בעקבות התוצאות האלו הוא עבר לראשונה מד כושר 2700.

בגביע העולם בשחמט 2025 הוא דורג 16 וזכה בתחרות, מה שהקנה לו מקום בתחרות המועמדים 2026.

## חיים אישיים

## קבלת דרגות בין-לאומיות
* 2017 – אמן בין-לאומי
* 2019 – רב-אמן

## תחרויות נבחרות בהן השתתף
* גביע העולם בשחמט: 2021, 2023, 2025
* אולימפיאדת השחמט: 2022, 2024
* התחרות השווייצרית הגדולה של פיד"ה: 2023, 2025

## באולימפיאדת השחמט
בין השנים 2022–2024 השתתף בשתי אולימפיאדות שחמט:

## קישורים חיצוניים

## הערות שוליים

קטגוריה:שחמטאים שהשתתפו באולימפיאדת השחמט
קטגוריה:ילדי פלא בשחמט
קטגוריה:ילידי 2005
סדריק צזיגר

**סדריק אדריאן צזיגר** (בצרפתית: **Cédric Adrian Zesiger**; נולד ב-24 ביוני 1998) הוא כדורגלן שווייצרי המשחק בעמדת הבלם באאוגסבורג מהבונדסליגה ובנבחרת שווייץ.

## קריירת מועדונים
צזינגר נולד במרייץ שבשווייץ, ושיחק במחלקות הנוער של מועדון כדורגל מינטשמייר, מועדון כדורגל גזמקס 2007 ונשאטל גזמקס.

ב-29 ביוני 2019 חתם צזיגר על חוזה לארבע שנים ביאנג בויז.

ב-3 במאי 2023 חתם צזיגר על חוזה לארבע שנים בוולפסבורג מהבונדסליגה.

ב-14 בינואר 2025 הושאל צזיגר לאאוגסבורג עם אופציית רכישה.

ב-27 במאי 2025 אאוגסבורג מימשה את אופציית הרכישה והחתימה את צזיגר על חוזה לארבע שנים.

## קריירה בינלאומית
ב-1 בספטמבר 2021 ערך צזיגר את הופעת הבכורה שלו בנבחרת שווייץ במשחק ידידות נגד יוון, בו שיחק 90 דקות בניצחון 2–1.

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:כדורגלני נשאטל גזמאקס
קטגוריה:כדורגלני גראסהופרס ציריך
קטגוריה:כדורגלני וולפסבורג
קטגוריה:כדורגלני אאוגסבורג
קטגוריה:כדורגלני נבחרת שווייץ
קטגוריה:ילידי 1998
קטגוריה:כדורגלני יאנג בויז ברן
מרווין שוובה

**מרווין שְׁוֵובֶּה** (בגרמנית: **Marvin Schwäbe**; נולד ב-25 באפריל 1995) הוא כדורגלן גרמני המשחק בעמדת השוער בפ.צ. קלן מהבונדסליגה.

## קריירת מועדונים
שוובה החל את הקריירה שלו במועדון המקומי SC האסיה דיבורג, ומשם עבר לקיקרז אופנבך וב-2009 לאיינטרכט פרנקפורט. ב-2013 הוא הוחתם על ידי הופנהיים ושיחק בקבוצת המילואים שלה. עם קבוצת הנוער של המועדון זכה באליפות גרמניה עד גיל 19. לקראת עונת 2014/2015 הוא קודם לקבוצה הבוגרת, אך המשיך לשחק במדי קבוצת המילואים.

ב-2015 הושאל לעונת 2015/2016 לאוסנבריק מהליגה הגרמנית השלישית. ב-25 ביולי 2015 ערך את הופעת הבכורה שלו בליגה, בתיקו 0–0 נגד ארצגבירגה אואה.

בעונת 2016/2017 הושאל שוובה לדינמו דרזדן מהבונדסליגה 2. ב-6 באוגוסט 2016 ערך את הופעת הבכורה שלו בבונדסליגה 2, בתיקו 1–1 נגד נירנברג.

לאחר עונת 2017/2018 חזר שוובה להופנהיים וחתם על חוזה לשלוש שנים בברונדבי מהסופרליגה הדנית. ב-1 ביוני 2021 אישר שוובה כי הוא יעזוב את המועדון בסיום חוזהו.

ב-1 ביולי 2021 הצטרף שוובה לפ.צ. קלן מהבונדסליגה בהעברה חופשית. הוא ערך את הופעת הבכורה שלו ב-8 באוגוסט 2021 בגביע הגרמני, בניצחון קבוצתו לאחר דו-קרב פנדלים נגד קרל צייס ינה. שוובה הפך לשוער הראשון של הקבוצה בעונת 2021/2022.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלני איינטרכט פרנקפורט
קטגוריה:כדורגלני הופנהיים
קטגוריה:כדורגלני אוסנבריק
קטגוריה:כדורגלני דינמו דרזדן
קטגוריה:כדורגלני ברונדבי
קטגוריה:כדורגלני פ.צ. קלן
קטגוריה:גרמנים שנולדו ב-1995
רוזה מרציפן

"**רוזה מרציפן**" הוא שיר שכתבה שולמית לפיד והלחין, עיבד וביצע שלמה גרוניך. זהו שירו הראשון של גרוניך ששודר ברדיו. השיר מבוסס על דמותה של העלמה רוזה מרציפן, אמנית טרמפולינה, מתוך ספר הילדים "האיש הקטן" מאת הסופר הגרמני אריך קסטנר.

## רקע
השיר מבוסס על הספר "האיש הקטן" שכתב סופר הילדים אריך קסטנר. הספר מספר על מקסי פיכלשטיינר, ילד שגובהו הוא 5 סנטימטרים, שהוריו היו אקרובטים בקרקס "שטילקה" של האדון "חזיז ורעם". מקסי היה קטן מאוד, אך הוריו ואנשי הקרקס כולו אהבו אותו, כי היה ילד טוב, חברותי ושובב. במיוחד התחבר אליו הקוסם יוקוס פון פוקוס. כשהיה מקסי בן שש, מתו הוריו והקוסם אימץ אותו. מקסי ביקש להיות אמן ולהופיע בקרקס. נערת הטרמפולינה בקרקס, העלמה רוזה מרציפן, אהבה את מקסי, והעניקה לו את אהבת האם שחסרה לו. מקסי הצליח להתמודד עם קשיי החיים בעזרת אומץ ליבו ושכלו, אהבתו של הקוסם ועזרה של אנשים טובים בדרך.

הסופרת שולמית לפיד, כתבה את השיר "רוזה מרציפן", המבוססת על דמותה של העלמה רוזה, אך לשיר שלה יש סיום טרגי, שבו מקס הקטן אוכל את רוזה מרוב אהבה.

השיר יצא לאור בשנת 1971 באלבומו הראשון של שלמה גרוניך "למה לא סיפרת לי?!". גרוניך מספר על תהליך הכתיבה של השיר: "הטקסט של שולמית לפיד ניתן לי כדי שאלחין ללהקת השריון. אני זוכר שאני משמיע את השיר למירי מגנוס ולחברי הלהקה, כולם נשענים על הפסנתר ומקשיבים ועיניהם מביעות תמיהה. הם אהבו את השיר אך חשבו שאינו מתאים ללהקה. לקחתיו לעצמי. זהו השיר הראשון שלי שהושמע ברדיו."

הלחן המוזר של השיר, שהיה חדיש ומיוחד באותה תקופה, וכו השירה הייחודית של גרוניך, הפכו לאחד מסימני ההיכר של גרוניך כיוצר.

למילותיה של שולמית לפיד קיים לחן נוסף, שכתב יאיר קלינגר, ושיצא לאור בתקליטון "יאוש שיושב על הספסל" מאת "שלישיית הצירוף המקרי" שחבריה היו יאיר קלינגר, דני מסנג וצילה דגן.

## השיר במצעד הפזמונים
השיר נכנס למצעדי הפזמונים השבועיים של הגל הקל ב-6 בספטמבר 1971, וצעד במשך חמישה שבועות. בשיאו הוא הגיע למקום ה-12 במצעדים.
## ראו גם
* האיש הקטן
* האיש הקטן והעלמה הקטנה

## קישורים חיצוניים
* "רוזה מרציפן", באתר הספרייה הלאומית
* 
* אקורדים לשיר, באתר Chordify
* "רוזה מרציפן" / שלמה גרוניך, בבלוג של אורי הייטנר

## הערות שוליים

קטגוריה:שירים בעברית
קטגוריה:שירי רוק מתקדם
קטגוריה:סינגלים בהוצאת פונוקול
קטגוריה:שירים שהולחנו על ידי שלמה גרוניך
קטגוריה:שירים שהולחנו על ידי יאיר קלינגר
קטגוריה:שירים על דמויות נשיות בדיוניות
מישהו יאהב מישהו

**מישהו יאהב מישהו** הוא סרטה של הדס בן ארויה משנת 2021. בסרט משחקים אלישבע וייל, לייב לב לוין, הדר כץ ויואב הייט.

## עלילה
הסרט מחולק לשלושה חלקים.
בחלק הראשון דני, בחורה בשנות ה-20 לחייה, מגיעה למסיבה, כדי לספר למקס, שהיא בהריון ממנו, ומתכננת לעשות הפלה. היא מופתעת לגלות שמקס בזוגיות חדשה עם אבישג, איתה הוא מתכנן לנסוע לסיני.
בחלק השני מקס מגיעה לדירתה של אבישג כדי להגשים פנטזיה מינית שלה.
בחלק השלישי נוצר קשר בין אבישג, לבין דרור, המבוגר ממנה, ומעסיק אותה כדוג- ווקרית.

הסרט מתאר כמיהה לאהבה, ויש בו עדות לניתוק הרגשי המאפיין את בני דור ה־Y, דורה של יוצרת הסרט.
מבקר הקולנוע אורי קליין, מצא שהסרט מתכתב עם יוצר הקולנוע הצרפתי גודאר.
שמו של הסרט נלקח משירה של לאה גולדברג "זה מכבר", המנוגן בסרט.

## פסטיבלים ופרסים
הסרט הוקרן לראשונה בפסטיבל ברלין.
בהמשך הוקרן בפסטיבל ירושלים, שם זכה בפרס השחקנית ובפרס הסרט הטוב ביותר.

## קישורים חיצוניים
* 
* מישהו יאהב מישהו בקולנוע לב
* 

קטגוריה:סרטים ישראליים משנת 2021
קרב הפירמידות (אנטואן-ז'אן גרו)

**קרב הפירמידות** (בצרפתית: **Bonaparte haranguant l'armée avant la bataille des Pyramides** בעברית: **בונפרטה נואם לצבא לפני קרב הפירמידות**) הוא ציור מאת האמן הצרפתי אנטואן-ז'אן גרו, שהוזמן בשנת 1809. היצירה מציגה את הרגע שבו נפוליאון בונפרטה נואם לחייליו ב־21 ביולי 1798, בסמוך לפירמידות גיזה, לפני תחילת קרב הפירמידות. בציור נראה בונפרטה רכוב על סוס לבן, כשהוא מפנה את ידו לעבר הפירמידות ומעודד את צבאו במילים שנודעו לימים: "חיילים! מראש הפירמידות האלה, ארבעת אלפים שנה מביטות בכם!". ניצחונו של הצבא הצרפתי בקרב זה סלל את דרכו של בונפרטה לכניסה לקהיר ב־24 ביולי 1798.

## תיאור היצירה
במרכז הציור מתואר נפוליאון, המופיע בלבושו כגנרל של תקופת דירקטורט: מעיל כחול מעוטר ברקמות זהב, חגורה אדומה ולבנה, וכובע דו קרני שעליו נוצות אדומות ולבנות. הוא רכוב על סוס לבן המעוטר ברסן מזרחי מפואר. סביבו מתוארים גנרלים מן המערכה: בחזית, בראש גלוי, מוצג ז'ואקים מירא; מימין נראים דירוק, סולקובסקי, ברתייה, ז'ונו ואז'ן דה בוארנה; ומשמאל - דזה, רמפון ולאסאל. ברקע משתרעים מישורי גיזה, כששלוש הפירמידות חופו, חפרע ומנכאורע מתנשאות מעל. הצבא הצרפתי מתואר בנחישות מול צבא הממלוכים, שנשבר בקרב ונסוג לעבר גיזה תחת פיקודו של איברהים ביי.

## פרשנות
הציור מדגיש את דמותו ההרואית של נפוליאון כמנהיג וכמצביא. בחירת הרגע שבו הוא פונה לחייליו ומכוון את מבטם לעבר הפירמידות משלבת את ההקשר הצבאי עם סמלים היסטוריים ותרבותיים, ומציגה את הקמפיין המצרי כחוליה בשרשרת ההיסטוריה העולמית. היצירה מציבה את דמותו של נפוליאון בהקשר רחב של ארבעת אלפי שנות תרבות אנושית, ובכך מעצימה את חשיבותו האישית ואת משמעות הקרב כנקודת מפנה היסטורית.

## תולדות היצירה
היצירה הוזמנה בשנת 1809 עבור אולם הישיבות של הסנאט הצרפתי והוצגה לראשונה בסלון של 1810. בתקופת הרסטורציה הוצאה מן התצוגה ואוחסנה במחסנים. בשנת 1835, לאחר עלייתו של לואי פיליפ לשלטון, נרכשה היצירה עבור הגלריות ההיסטוריות בארמון ורסאי, שהוקמו והושקו בשנת 1837. באותה עת הוגדלה היצירה על ידי גרו עצמו ובעזרת תלמידו דבה. מאז נותר הציור חלק מהאוספים של ורסאי.

## קישורים חיצוניים

## הערות שוליים

קטגוריה:ציורים מהמאה ה-19
קטגוריה:ציורי שמן
קטגוריה:תיאורים תרבותיים של נפוליאון
קטגוריה:ציורי היסטוריה
קטגוריה:סוסים באמנות
רוברט רייט (פוליטיקאי ממרילנד)

**רוברט רייט** (באנגלית: **Robert Wrigh**; 20 בנובמבר 1752 – 7 בספטמבר 1826) היה פוליטיקאי וחייל אמריקאי שלחם במלחמת העצמאות של ארצות הברית.

## ביוגרפיה
רייט נולד ב-20 בנובמבר 1752 בנארבורו, סמוך לצ'סטרטאון שבפרובינציית מרילנד, ולמד בבית הספר הציבורי של מחוז קנט (שהפך לימים לקולג' וושינגטון) בצ'סטרטאון. הוא למד משפטים, התקבל ללשכת עורכי הדין בשנת 1773 והחל לעסוק בעריכת דין בצ'סטרטאון.

במהלך מלחמת העצמאות שירת במיליציה של מרילנד, תחילה כחייל פשוט, לאחר מכן כלוטננט ולבסוף כקפטן. אחרי המלחמה כיהן כחבר בבית הנבחרים של מרילנד בשנים 1784–1786, וכחבר הסנאט של מרילנד בשנת 1801.

בשנת 1800 נבחר לסנאט של ארצות הברית מטעם המפלגה הדמוקרטית-רפובליקנית, לכהונה שהחלה ב־4 במרץ 1801. בסנאט השתתף כציר בוועידה הלאומית של החקלאים בשנת 1803. ב־12 בנובמבר 1806 התפטר מתפקידו לאחר שנבחר למושל מרילנד ה־12, תפקיד שבו כיהן בין השנים 1806–1809.

לאחר כהונתו כמושל, שימש בשנת 1810 כפקיד מחוז קווין אן במרילנד, ונבחר לבית הנבחרים של ארצות הברית לקונגרסים ה-11 וה-12 כדי למלא את מקומו של  שהתפטר. בהמשך נבחר מחדש לקונגרסים ה-13 וה-14, וכיהן בהם מ־29 בנובמבר 1810 עד 3 במרץ 1817. בבחירות 1816 נכשל בניסיונו להיבחר מחדש לקונגרס ה-15, אך בשנת 1821 נבחר לקונגרס ה-17 וכיהן בו עד 3 במרץ 1823. בשנת 1822 לא התמודד שוב.

בשנותיו האחרונות כיהן כשופט מחוזי במחוז החוף המזרחי התחתון של מרילנד, משנת 1823 ועד מותו.

רייט נפטר ב־7 בספטמבר 1826 באחוזת בלקפורד שבמחוז קווין אן. הוא נטמן בבית הקבורה הפרטי של משפחת דה קורסי בצ'סטון־און־וויי שבמחוז קווין אן.

רייט היה בעל עבדים.

## חיים אישיים
רייט נישא לשרה דה קורסי. לשניים נולד בן אחד, ויליאם הנרי דה קורסי רייט (1795–1864), שנשא לאישה את אליזה לי (וורנר) רייט (1800–1864), אלמנתו של סמואל טרבוט רייט, שהיה המפקח הכללי של המיליציה של מרילנד.

## קישורים חיצוניים
* 
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:מושלי מרילנד
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1752
קטגוריה:אמריקאים שנפטרו ב-1826
בום (חברת טלוויזיה בלוויין)

**Boom TV** (הייתה ידועה גם בשם **Boom Extrasatellit**), הייתה חברת טלוויזיה בלוויין רומנית שהוקמה על ידי משקיעים ישראלים, והחלה בשידוריה באמצעות הלוויין הישראלי עמוס 2 ב-21 בדצמבר 2005. היא הייתה החברה היחידה ברומניה באותה עת שהציע שירותי טלוויזיה רב-ערוצית בפורמט דיגיטלי. כמו כן, החברה הפיקה 10 ערוצי טלוויזיה בלעדיים משלה, כולל ערוצי ספורט, ערוצי סרטים, תוכניות ילדים ומוזיקה, כמו גם סיפקה את שירות הסרטים הראשון בתשלום לפי צפייה במדינה.
## היסטוריה
החברה הוקמה בתחילת 2005, בשם **DTH Television Group SA**, ביוזמת חברת "מילומור סחר ותקשורת" של איש העסקים פרדי רובינסון וחברת "אלרן השקעות" של גדי ודורי דנקנר. בהמשך הצטרפה קרן ההשקעות "RP קפיטל" שרכשה 20% ממניות המיזם. התוכנית העסקית של החברה הייתה מבוססת על העובדה שברומניה באותה עת היו שידורי טלוויזיה רב-ערוצית בפורמט אנלוגי בלבד, על תשתית טלוויזיה בכבלים שלא נפרסה בכל המדינה, עם שיעור חדירה של כ-25% מבתי-האב באזורים הכפריים. החברה ביקשה להציעה שירות קל לפריסה עם עשרות ערוצים, באמצעות טכנולוגיה דיגיטלית מתקדמת. בדצמבר 2005 החלה בשידורי ניסיון עם שירותי תקשורת שסיפקה חברת חלל תקשורת, באמצעות הלוויין עמוס 2, ומערכת הצפנה שסיפקה חברת NDS מירושלים. באותו חודש זכתה "קבוצת אבישר" במכרז להקמת מרכז הבקרה של החברה.

השירות של החברה הושק רשמית באפריל 2006 תחת שם המותג Boom TV, אותו בחרו עובדי החברה בהצבעה. בעת השקת השירות אמר דורי דנקנר, יו"ר ומנכ"ל "אלרן השקעות": "אנו מקווים כי תוך שלוש שנים יהיו לחברה לפחות 500 אלף מנויים". בחברה הושקעו תחילה רק כ-11 מיליון אירו, היא העסיקה כ-70 עובדים והתוכנית הייתה להגיע לאיזון תפעולי בתוך 12 חודשים מתחילת השידורים המסחריים, לאחר שהחברה תגייס 100 אלף מנויים בהכנסה ממוצעת למנוי של 9 יורו לחודש. בדצמבר 2006 הודיעה כי היא מתקדמת בקצב איטי מהצפוי, היא גייסה רק כמה אלפי מנויים וקצב הגיוס הוא בין 2,500 ל-3,000 מנויים בחודש.

בשנת 2007, שונה שם השירות ל-Boom Extrasatellit. באוקטובר 2007 רכשה חברת "ליוורמור השקעות" של איש העסקים נעם לניר 15% ממניות החברה בתמורה ל-9.6 מיליון יורו. בסוף אותה שנה הקימה חברת "ענני תקשורת" ערוץ ילדים עבור החברה.

בינואר 2008 הודיעה שיש לה 112 אלף מנויים וקצב הצטרפות של מינויים חדשים השתפר לכ-14-12 אלף בחודש; עם זאת היא לא הגיעה לאיזון תפעולי וקצב שריפת המזומנים החודשי עמד כל כ-3.5 מיליון יורו. באפריל 2008 החלה להשתמש בשירותי הלוויין עמוס 3. במהלך 2008 גייסה אשראי למימון פעילותה מבנקים ברומניה והחל לחפש משקיעים נוספים, אך היא המשיכה לצבור הפסדים כבדים.

בשנת 2009, היו לחברה כ-240,000 מנויים. עם זאת, החברה התמודדה עם קשיים כלכליים ונכנסה לפשיטת רגל במאי 2010. במרץ 2011, בסיס הלקוחות שלה הועבר ל-Dolce TV, שירות שסופק על ידי חברת התקשורת הלאומית Romtelecom, אשר מאוחר יותר הפכה ל־Telekom Romania ולאחר מכן התמזגה עם Orange Romania.

## קישורים חיצוניים
* 
* 
* 
* 
## הערות שוליים

קטגוריה:ספקיות טלוויזיה בלוויין